[pic] | EIROPAS KOPIENU KOMISIJA | Briselē, 21.6.2007 COM(2007) 351 galīgā redakcija 2007/0120 (ACC) Priekšlikums PADOMES LĒMUMS par Pagaidu nolīguma par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Melnkalnes Republiku, no otras puses, parakstīšanu un noslēgšanu (iesniegusi Komisija) PASKAIDROJUMA RAKSTS 1. Klāt pievienotais priekšlikums Padomes lēmumam ir juridisks dokuments, lai parakstītu un noslēgtu Pagaidu nolīgumu starp Eiropas Kopienu, no vienas puses, un Melnkalnes Republiku, turpmāk tekstā – Melnkalne, no otras puses[1]. 2. Saskaņā ar 2006. gada 24. jūlijā Padomes pieņemtajām sarunu direktīvām Komisija 2007. gada 15. martā pabeidza sarunas ar Melnkalni par Stabilizācijas un asociācijas nolīgumu (SAN). Komisija ierosina Padomei parakstīt SAN vienlaikus, bet SAN stājas spēkā tikai pēc tam, kad to ratificējusi Melnkalne, Kopiena un dalībvalstis. 4. Kamēr SAN nav ratificēts, Komisija saskaņā ar sarunu direktīvām un SAN 139. pantu ierosina noslēgt Pagaidu nolīgumu, lai SAN tirdzniecības un ar to saistītie noteikumi varētu stāties spēkā iespējami drīz pēc SAN parakstīšanas. Komisija ir apspriedusi Pagaidu nolīguma ar Melnkalni tekstu un 2006. gada 28. februārī parafējusi to. 5. Līdztekus Pagaidu nolīgumam arī turpmāk piemēros izdevīgākas tirdzniecības koncesijas, kas piešķirtas ar Padomes 2000. gada 18. septembra Regulu (EK) Nr. 2007/2000, ar kuru gan ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības asociācijas un stabilizācijas procesā vai ir ar to saistītas, gan groza Regulu (EK) Nr. 2820/98, gan arī atceļ Regulu (EK) Nr. 1763/1999 un Regulu (EK) Nr. 6/2000[2]. 6. Komisija lūdz Padomei apstiprināt sarunu rezultātus un Eiropas Kopienas vārdā parakstīt un noslēgt Pagaidu nolīgumu, pamatojoties uz klāt pievienoto priekšlikumu. 2007/0120 (ACC) Priekšlikums PADOMES LĒMUMS par Pagaidu nolīguma par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Melnkalnes Republiku, no otras puses, parakstīšanu un noslēgšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmo daļu, un 300. panta 3. punkta pirmo teikumu, ņemot vērā Komisijas priekšlikumu, tā kā: (1) Kamēr nav stājies spēkā 2007. gada [..] Briselē parakstītais Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Melnkalnes Republiku, no otras puses, jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Melnkalnes Republiku, no otras puses. (2) Nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešajām valstīm, izņemot Rietumbalkānu valstis. (3) Tādēļ šis nolīgums būtu jāparaksta un jāapstiprina, IR NOLEMUSI ŠADI. 1. pants 1. Kopienas vārdā ar šo tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Melnkalnes Republiku, no otras puses, šā nolīguma pielikumi un protokoli, kā arī kopīgās deklarācijas un Noslēguma aktam pievienotā Eiropas Kopienas deklarācija. 2. Šā panta 1. punktā minētie dokumenti ir pievienoti šim lēmumam. 2. pants Ar šo Padomes priekšsēdētājs ir pilnvarots iecelt personu (personas), kam piešķirtas pilnvaras Kopienas vārdā parakstīt nolīgumu un deponēt nolīguma 60. pantā paredzēto apstiprinājuma dokumentu. Briselē […] Padomes vārdā — priekšsēdētājs [1] Pagaidu nolīguma noslēgšanas priekšnosacījums ir Stabilizācijas un asociācijas nolīguma parakstīšana, ko paredzēts veikt Briselē 2007. gada otrajā vai trešajā ceturksnī. Lai nodrošinātu pēc iespējas ātrāku Pagaidu nolīguma stāšanos spēkā, abas procedūras ir sāktas vienlaikus. [2] OV L 240, 23.9.2000., 1. lpp. Regulā jaunākie grozījumi izdarīti ar Regulu (EK) Nr. 1946/2005 (OV L 312, 29.11.2005., 1. lpp.)